gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6484, del 21-03-2011 (2011/2927)

Informació pública d'Assemblea General ordinària.
-------------------------------------------------

### Dades del document

Número de DOGV
:   6484

Data del DOGV
:   21-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2927


Organisme emissor
:   Caixa Rural de Betxí, SCOOP Crèd. V.

Tipus de document
:   Anunci

Informació pública d'Assemblea General ordinària. [2011/2927]  
En compliment de l'acord adoptat pel Consell Rector d'aquesta Caixa Rural i de conformitat amb el que s'ha establit de manera legal i estatutària, es convoca tots els socis de l'entitat per a celebrar Assemblea General ordinària el pròxim dia 7 d'abril d'enguany, a les 19.30 hores en primera convocatòria i a les 20.00 hores en segona, al local 1964, siti a Betxí, avinguda del Primer de Maig, número 3 (el seu accés s'efectuarà per la cafeteria amb domicili a l'avinguda d'Herminio Pérez, número 4) a fi de tractar els diversos punts del següent:  
  
Ordre del dia  
1. Examen de la gestió social. Aprovació, si pertoca, dels comptes anuals corresponents a l'exercici 2010.  
2. Acords sobre la distribució de resultats.  
3. Aprovació, si pertoca, de la liquidació del pressupost d'ingressos i de despeses del Fons de Formació i Promoció de l'exercici anterior i pla d'inversions i despeses d'aquest fons per a l'exercici en curs.  
  
4. Nomenament d'auditors dels comptes de l'entitat.  
5. Elecció per a la renovació estatutària de membres titulars del Consell rector, així com per a la designació dels integrants de la Comissió de Recursos.  
6. Suggeriments i preguntes al Consell rector.  
7. Decisió sobre aprovació de l'acta. Designació de socis a aquest efecte.  
  
Betxí, 22 de febrer de 2011.- El president: Santiago Gasch Rodríguez.  
  
Notes  
D'acord amb el que disposen els articles 34 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea, es troben a disposició dels socis al domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de celebració de l'assemblea. Els socis tenen dret a rebre gratuïtament, amb la sol·lictud prèvia per escrit, una còpia dels documents indicats.
Diari Oficial de la Generalitat Valenciana


Sumari del DOGV 6657, del 23-11-2011 (2011/11610)

Correcció d'errades de la licitació número CNMY11/02-2/79. Obres d'ampliació de la instal·lació de l'aire condicionat en la residència per a persones majors dependents de Borriana (Castelló).
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6657

Data del DOGV
:   23-11-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/11388


Data del document
:   21-11-2011

Organisme emissor
:   Conselleria de Justícia i Benestar Social

Tipus de document
:   Correcció d'errades

Correcció d'errades

 Descriptors 

:   * contracte d'obres

Correcció d'errades de la licitació número CNMY11/02-2/79. Obres d'ampliació de la instal·lació de l'aire condicionat en la residència per a persones majors dependents de Borriana (Castelló). [2011/11500]  
En el Diari Oficial de la Comunitat Valenciana número 6640, de 28 d'octubre de 2011, es va publicar l'anunci de licitació del contracte d'obres d'ampliació de la instal·lació de l'aire condicionat en la residència per a persones majors dependents de Borriana (Castelló). Havent-se detectat una errada material en la documentació publicada en format digital en algun dels plànols, en relació a les unitats d'aire condicionat, ja que apareixen representades més unitats d'aire condicionat de les que cal instal·lar i que consten correctament en els mesuraments del projecte, publicat el dia 28 d'octubre a la plataforma de contractació en l'adreça d'Internet es procedeix a una nova publicació del projecte correcte que anul·la l'anterior i es publica en l'esmentada plataforma de contractació el dia 21 de novembre, per la qual cosa es procedeix a concedir nou termini de presentació d'ofertes o sol·licituds de participació de 26 dies naturals, a comptar des de la publicació en el Diari Oficial de la Comunitat Valenciana d'aquesta correcció, en virtut de l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
València, 21 de novembre de 2011.- El subsecretari, p. d. (DOCV núm. 5967, de 04.03.2009): Carlos Alberto Precioso Estiguín.
Diari Oficial de la Generalitat Valenciana


Sumari del DOGV 6536, del 06-06-2011 (2011/5883)

Notificació de la sentència dictada en el judici verbal número 1009/2010.
-------------------------------------------------------------------------

### Dades del document

Número de DOGV
:   6536

Data del DOGV
:   06-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5883


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el judici verbal número 1009/2010. [2011/5883]  
Assumpte civil 001009/2010  
Notificació a part demandada en parador ignorat.  
En el judici verbal 001009/2010 que es tramita en aquest Jutjat, promogut per José Manuel Mínguez Luz contra Solfilker Rent, SL, i Consorci, sobre verbals per reclamacions per fets derivats de la circulació de vehicles, s'ha dictat la sentència de data 14 d'abril de 2011, que té l'encapçalament i la dispositiva que, literalment, són com segueix:  
«Sentència número 54435350971  
Magistrat jutge Juan Francisco Guerra Mora.  
Lloc: València.  
Data: 14 d'abril de 2001.  
Part demandant: José Manuel Mínguez Luz.  
Advocat: Luis Felipe Alfaro Panach.  
Procurador: Daniel Campos Canet.  
Part demandada: Solfilker Rent, SL, i Consorcio.  
Objecte del judici: verbals per reclamació per fets derivats de la circulació de vehicles.  
Dispositiva  
Estime la demanda formulada pel procurador Daniel Campos Canet, en representació de José Manuel Mínguez Luz, contra Solfilker Rent, SL, i condemne aquesta a indemnitzar a l'actora amb 1.272,37 euros. Quantitat de la qual respondrà directament el Consorci de Compensació d'Assegurances que haurà de pagar els interessos de l'article 20 de la Llei de Compensació d'Assegurances.  
Tot això amb la imposició als demandats del pagament de les costes causades en aquest procediment.  
Mode d'impugnació: notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, que cal preparar dins del termini de cinc dies des que es notifique, i presentar davant d'aquest Jutjat un escrit on s'esmente la resolució impugnada i on es manifeste la voluntat de recórrer-hi, i amb la indicació dels pronunciaments que s'impugnen. El recurs no s'admetrà si en preparar-lo la part no acredita haver consignat a l'entitat Banesto i en el compte de dipòsits i consignacions obert a nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
Aquesta és la sentència, que pronuncie, mane i firme».  
Cosa que es notifica per edictes, en compliment del que disposa l'article 156.4 de la LECn, al demandat en parador ignorat Solfilker Rent, SL, amb l'advertència que no es tornarà a practicar cap notificació més, tret de la resolució que pose fi al procés.  
  
València, 19 d'abril de 2011.- La secretària judicial: Francisca Tomás Llavador.
Diari Oficial de la Generalitat Valenciana


Sumari del DOGV 6455, del 08-02-2011 (2011/1188)

Notificació d'acord d'iniciació. Expedient número 392/10 SAN.
-------------------------------------------------------------

### Dades del document

Número de DOGV
:   6455

Data del DOGV
:   08-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1188


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació d'acord d'iniciació. Expedient número 392/10 SAN. [2011/1188]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'expressa, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 392/10 SAN  
Interessat: Manuel García García.  
Últim domicili conegut: c/ Doctor Luis Soler, 3, 4, C. La Vila Joiosa. Alacant.  
Assumpte: acord d'iniciació d'expedient sancionador dictat per el director general per al Canvi Climàtic el 7 de desembre de 2010.  
L'expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46892 València, on heu de comparéixer per a conéixer el contingut íntegre de l'acte en el termini de 10 dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és procedent, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 27 de gener de 2011.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6674, del 20-12-2011 (2011/12720)

Informació pública del cofinançament de diversos contractes amb Fons FEDER de la Unió Europea.
----------------------------------------------------------------------------------------------

### Dades del document

Número de DOGV
:   6674

Data del DOGV
:   20-12-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/12249


Data del document
:   12-12-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * contracte d'obres

Informació pública del cofinançament de diversos contractes amb Fons FEDER de la Unió Europea. [2011/12063]  
De conformitat amb el que preveu l'article 126 de la Llei 30/2007, de contractes del sector públic, la Conselleria d'Infraestructures, Territori i Medi Ambient va publicar la licitació i adjudicació en el Diari Oficial de la Comunitat Valenciana dels contractes que s'indiquen a continuació:  
- CNMY11/1. Projecte de segellament i restauració ambiental de l'abocador de residus inerts d'Elda (Alacant). (Publicació de la licitació en el DOCV número 6427, de data 29 de desembre de 2010, i publicació de la formalització del contracte en el DOCV número 6531, de data 30 de maig de 2011).  
- CNMY10/55. Projecte de segellament i restauració ambiental de l'abocador de residus inerts d'Aielo de Malferit. (València). (Publicació de licitació en el DOCV número 6289, de data 15 de juny de 2010, i publicació de l'adjudicació en el DOCV número 6367, de data 1 d'octubre de 2010).  
I pel fet de no haver-se tingut en compte en el text dels anuncis l'obligació establida en l'article 84 del Reglament (CE) número 1828/2006, de la Comissió de 8 de desembre de 2006, d'informar el cofinançament del contracte amb fons-comunitaris, notifiquem mitjançant aquest anunci que aquests expedients de contractació poden ser cofinançats pel FEDER, de la Unió Europea.  
  
València, 12 de desembre de 2011.- La secretària autonòmica de Territori, Medi Ambienti i Paisatge, p. d. (Ordre de 14 d'octubre de 2009, DOCV núm. 6129, de 23.10.2009): Aránzazu Muñoz Criado.
Diari Oficial de la Generalitat Valenciana


Sumari del DOGV 6571, del 22-07-2011 (2011/7993)

Notificació de la sentència dictada en el procediment judicial número 276/2011.
-------------------------------------------------------------------------------

### Dades del document

Número de DOGV
:   6571

Data del DOGV
:   22-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7993


Organisme emissor
:   Jutjat de Primera Instància i Instrucció Número 1 de Sueca

Tipus de document
:   Edicte

Notificació de la sentència dictada en el procediment judicial número 276/2011. [2011/7993]  
Divorci contenciós 000276/2011  
De: Francisco Javier Sala Vallcanera.  
Procuradora: Noelia Bañón Mas.  
Contra: Yunetcys Maria Yero Montes de Oca.  
En aquest procediment de divorci contenciós número 276/2011, seguit a instàncies de Francisco Javier Sala Vallcanera, contra Yunetcys Maria Yero Montes de Oca, s'ha dictat la sentència de 15 de juny de 2011, que té l'encapçalament i la dispositiva que, literalment, són com segueix:  
«Sueca, 15 de juny de 2011  
Clara España Arbona, magistrada del Jutjat de Primera Instància i Instrucció número 1 de Sueca i partit, ha vist les actuacions de judici de divorci, registrades amb el número 276/2011, promogudes per la procuradora Noelia Bañón Mas, en nom i representació de Francisco Javier Sala Vallcanera sota la direcció lletrada de María José Sendra Llopis Martorell, contra Yunetcys Maria Yero Montes de Oca, en rebel·lia i sense intervenció del Ministeri Fiscal han resultat els següents. Estime la demanda formulada per la procuradora Noelia Bañón Mas, en nom i representació de Francisco Javier Sala Vallcanera contra Yunetcys Maria Yero Montes de Oca, i en conseqüència decrete la dissolució pel divorci dels expressats, amb tots els efectes legals, i en concret es disposa l' atribució de l'ús de l'habitatge familiar siti al carrer Rei En Jaume 15-3-6.ª de Favara al demandant.  
  
No pertoca fer especial pronunciament sobre costes. Contra aquesta sentència es pot interposar un recurs d'apel·lació dins del termini de cinc dies per a l'Audiència Provincial de València.  
Expediu una testimoniança d'aquesta resolució i uniu-la a les actuacions i incloeu l'original en el llibre de sentències.  
Una vegada siga ferma aquesta sentència, se'n remetrà testimoniança al registre civil on conste la inscripció de matrimoni dels subjectes.  
  
Aquesta és la meua sentència, que pronuncie, mane i firme».  
Publicació. L'expedisc jo, el secretari, per a fer constar que la sentència anterior ha estat firmada i publicada per la magistrada que la subscriu en el dia de la seua data, i se celebra en audiència pública. En done fe.  
I atés que la demandada esmentada Yunetcys Maria Yero Montes de Oca, es troba en parador desconegut, s'expedeix aquest edicte a fi que valga de notificació de forma deguda.  
  
Sueca, 27 de juny de 2011.- La secretària judicial: Amparo Díez Vilab.
Diari Oficial de la Generalitat Valenciana


Sumari del DOGV 6519, del 12-05-2011 (2011/5368)

Informació pública del text refós de la modificació puntual número 2 del Pla Parcial del Sector 14 i la modificació puntual número 3.
-------------------------------------------------------------------------------------------------------------------------------------

### Dades del document

Número de DOGV
:   6519

Data del DOGV
:   12-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5368


Data del document
:   09-05-2011

Organisme emissor
:   Ajuntament de Paterna

Tipus de document
:   Anunci

Descriptors 

:   * Paterna
    * pla d'urbanisme
    * administració local

Informació pública del text refós de la modificació puntual número 2 del Pla Parcial del Sector 14 i la modificació puntual número 3. [2011/5368]  
El Ple de l'Ajuntament, en la sessió ordinària celebrada el dia 18 d'abril de 2011, ha resolt sotmetre a informació el text refós de la modificació puntual número 2 del Pla Parcial del Sector 14 i de la modificació puntual número 3, presentades per l'Agrupació d'Interés Urbanístic Monasterio de Santa Catalina de Siena (Monjas Dominicas).  
  
El que se sotmet a informació pública, d'acord amb el que disposa l'article 83.2 de la Llei 6/2005, de 30 de desembre, de la Generalitat, Urbanística Valenciana (LUV); s'adverteix de la possibilitat de formular al·legacions, per termini d'un mes, comptat des de la publicació de l'edicte en el Diari Oficial de la Comunitat Valenciana.  
  
Paterna, 9 de maig de 2011.- L'alcalde: Lorenzo Agustí Pons.
Diari Oficial de la Generalitat Valenciana


Sumari del DOGV 6579, del 03-08-2011 (2011/8513)

Informació pública de l'estudi informatiu del nou accés a l'estació de l'AVE de Villena des de la A-31.
-------------------------------------------------------------------------------------------------------

### Dades del document

Número de DOGV
:   6579

Data del DOGV
:   03-08-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/8513


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de l'estudi informatiu del nou accés a l'estació de l'AVE de Villena des de la A-31. [2011/8513]  
Per Resolució de 21 de juliol de 2011, la consellera d'Infraestructures, Territori i Medi Ambient va acordar sotmetre l'estudi informatiu del nou accés a l'estació de l'AVE de Villena des de la A-31, al tràmit d'informació pública i d'impacte ambiental.  
La informació pública es realitza a fi de formular les observacions sobre les circumstàncies que justifiquen l'execució del vial d'accés des de l'autovia A-31 a l'estació de l'AVE de Villena.  
El termini serà de dos (2) mesos comptadors des de la data de publicació de l'anunci en el Diari Oficial de la Comunitat Valenciana.  
Una vegada transcorregut el termini mencionat sense realitzar al·legacions, se'l considerarà que està d'acord i perdrà el dret al tràmit corresponent. Això sense perjuí de la interposició dels recursos que procedisquen contra la resolució definitiva del procediment, en els terminis legalment i reglamentàriament establits.  
  
Lloc d'exposició:  
- Locals del Servici Territorial de Transports de la Conselleria d'Infraestructures, Territori i Medi Ambient, avinguda d'Aguilera, 1, 03930 Alacant.  
- Ajuntament de Villena.  
  
València, 22 de juliol de 2011.- El director general de Transports i Logística: Carlos J. Eleno Carretero.
Diari Oficial de la Generalitat Valenciana


Sumari del DOGV 6498, del 08-04-2011 (2011/4071)

Informació pública de l'actualització de tarifes de subministrament d'aigua potable i clavegueram de Petrés.
------------------------------------------------------------------------------------------------------------

### Dades del document

Número de DOGV
:   6498

Data del DOGV
:   08-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4071


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifes de subministrament d'aigua potable i clavegueram de Petrés. [2011/4071]  
Resolució de data 23 de març de 2011, de la directora general de Comerç i Consum, per la qual s'aprova la modificació de la tarifa de subministrament d'aigua a Petrés  
Expedient: 341.021 / 012011  
  
Tarifa aprovada:  
  
  
  
Així mateix, s'informa que la tarifa del clavegueram per a l'any 2011, aprovada per l'Ajuntament de Petrés segons escrit de data 3 de març de 2011, és la següent:  
  
  
  
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
Cosa que es fa pública.  
  
València, 5 d'abril de 2011.- El director gerent: Isidoro Solera Solera.
Diari Oficial de la Generalitat Valenciana


Sumari del DOGV 6502, del 14-04-2011 (2011/4215)

Informació pública de la sol·licitud d'autorització administrativa, aprovació del projecte i declaració, en concret, d'utilitat pública d'instal·lació elèctrica. Expedient número ATLINE/2010/487/46.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6502

Data del DOGV
:   14-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4215


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització administrativa, aprovació del projecte i declaració, en concret, d'utilitat pública d'instal·lació elèctrica. Expedient número ATLINE/2010/487/46. [2011/4215]  
  
  
Als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa i declaració, en concret, d'utilitat pública de la instal·lació elèctrica que s'indica:   
  
Peticionari: Red Eléctrica de España.  
Emplaçament de la instal·lació: terme municipal de Quart de Poblet.  
Documents sotmesos a informació pública:  
- Projecte. Denominació: línia de transport d'energia elèctrica a 220 kV doble circuit l'Eliana-Torrent (220 kV)/l'Oliverar-Torrent (132 kV) entre els suports núm. 251 bis i 253.  
- Relació de béns i drets afectats  
Pressupost: 303.631,23 €.  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació indicada en el Servici Territorial d'Energia, situat a Gregorio Gea, 27, de València, així com dirigir a l'esmentat Servici Territorial les al·legacions (en dos exemplars) que es consideren oportunes en el termini de vint dies comptadors a partir de l'endemà de la publicació d'este anunci.  
Transcorregut el mencionat termini sense realitzar al·legacions, se'l considerarà que està d'acord i perdrà el dret al tràmit corresponent. Això sense perjuí de la interposició dels recursos que procedisquen contra la resolució definitiva del procediment, en els terminis legalment i reglamentàriament establits.  
  
València, 23 de març de 2011.- El cap del Servici Territorial d'Energia: Enrique Climent Sirvent.Província de València Terme municipal de Quart de Poblet  
  
  
  
  
  
\* \* \* \* \*  
  
  
  
Provincia de Valencia Término municipal de Quart de Poblet  
  
  
